stanford-oval/wikipedia huggingface dataset:
הסולם הבין-לאומי לאירוע אטומי ורדיולוגי
אופן הדירוג > דרגה 4: תאונה בעלת השפעה מקומית

סלאפילד (בריטניה) - מפעל לעיבוד דלק גרעיני ובעבר תחנת כוח גרעינית. חמישה אירועים בין השנים 1955 עד 1979.
מתקן SL-1 - בתחנת הכוח הגרעינית הנסיונית באיידהו (ארצות הברית). תאונה בשנת 1961 בה נהרגו שלושה מפעילים בתחנה.
תחנת הכוח סן-לורן - תחנת כוח גרעינית בצרפת. בשנת 1969 אירעה תאונה בה הותכה חלקית ליבת הכור. בשנת 1980 אירעה תאונה של התחממות-יתר של גרפיט.
אופן הדירוג > דרגה 0: סטייה

אירוע חסר משמעות בטיחותית: דוגמאות:
ב-4 ביוני 2008 אירעה דליפה ממערכת קירור ראשית בתחנת הכוח הגרעינית קרסקו בסלובניה (בסלובנית: Jedrska elektrarna Krško).
ב-13 בפברואר 2006 פרצה שרפה במתקן לטיפול בפסולת גרעינית של הסוכנות היפנית לאנרגיה אטומית בטוקימורה, יפן.
אופן הדירוג > ללא דירוג בסולם

אירועים במתקנים גרעיניים, חסרי כל קשר להיבטי בטיחות, מכונים "ללא דירוג בסולם".
ב-17 בנובמבר 2002 במפעל דלק מתחמוצת אורניום טבעי בהיידראבאד, הודו, אירעה התפוצצות כימית במתקן יצור.
ב-29 בספטמבר 1999 בתחנת הכוח הגרעינית ה.ב. רובינסון, בקרוליינה הדרומית, ארצות הברית, נצפתה סופת טורנדו בשטח המוגן של המפעל.
הערות שוליים

↑  Chernobyl: the true scale of the accident, ארגון הבריאות העולמי
ויקיפדיה האיטלקית

| --- | --- |


 סוג:  אנציקלופדיית אינטרנט חופשית
 הקמה:  11 במאי 2001 
 בעלות:  קרן ויקימדיה 
 שפה:  איטלקית 
 הרשמה:  לא חובה
 ערכים:  1,884,474
 https://it.wikipedia.org/ 
 הסטטיסטיקה של ויקיפדיה האיטלקית
  סטטיסטיקת צפיות של ויקיפדיה האיטלקית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה האיטלקית (Wikipedia in italiano) היא מהדורה של אתר ויקיפדיה בשפה האיטלקית, שהוקמה ב-11 במאי 2001. נכון ל-2 באוקטובר 2024 ישנם בוויקיפדיה האיטלקית 1,884,474 ערכים. זוהי הוויקיפדיה ה-9 בגודלה במספר ערכים. נכון לדצמבר 2023, מדד העומק של ויקיפדיה זו, המשמש מדד גס לאיכות הערכים, עמד על 186.52, לעומת 267.86 לוויקיפדיה העברית ו-1214.95 בוויקיפדיה בשפה האנגלית.
באוגוסט 2005 ויקיפדיה האיטלקית עקפה את מהדורות השפה הספרדית והפורטוגזית, והפכה למהדורה השמינית בגודלה במספר ערכים. הסיבה העיקרית לזינוק המהיר מ-56,000 ל-64,000 ערכים היה בוט שיצר ערכים על יותר מ-8,000 עיריות בספרד במבצע המכונה "Comuni spagnoli". ב-8 בספטמבר 2005 עקפה ויקיפדיה האיטלקית את ויקיפדיה ההולנדית ויום אחד לאחר מכן, ב-9 בספטמבר, הגיעה ל-100,000 ערכים. ב-11 בספטמבר עקפה בגודלה את ויקיפדיה השוודית, והפכה לוויקיפדיה החמישית בגודלה. שוב, בוטים תרמו רבות לצמיחה. למשל, בוט שיצר יותר מ-35,000 ערכים על העיריות של צרפת. אבל ב-23 בספטמבר ויקיפדיה הפולנית עקפה אותה. ב-22 ביוני 2010 עברה את סך 700,000 הערכים. ב-28 בספטמבר 2010 עקפה ויקיפדיה האיטלקית את ויקיפדיה הפולנית, והפכה לוויקיפדיה הרביעית בגודלה, אם כי באוקטובר 2010 ובתחילת 2011 התחרו ויקיפדיה האיטלקית והפולנית על המקום הרביעי במספר ערכים. ב-12 במאי 2011 הוויקיפדיה הגיעה ל-800,000 הערכים ועקפה את ויקיפדיה הפולנית. ב-22 ביוני 2013 הגיעה ויקיפדיה האיטלקית למיליון ערכים.
ביולי 2019, היו 1,847,360 משתמשים רשומים בוויקיפדיה האיטלקית, בהם 109 מפעילים. המפעילים נבחרים בהצבעה, ונדרשת השתתפות של כ-70 ויקיפדים בהצבעה ו-80% תומכים כדי להפוך למפעיל. הרשאות המפעילים מועמדים שוב להצבעה אוטומטית מדי שנה. מפעילים שאינם פעילים למשך שישה חודשים מאבדים באופן אוטומטי את הרשאותיהם. בניגוד למקובל בוויקיפדיה האנגלית והצרפתית, אין בה ועדת בוררות. כמו כן נעשה בה שימוש רב בבוטים אוטומטיים להעלאות המוניות של ערכים (בעיקר ערכי עיריות בצרפת ובספרד). ערכים אלו מהווים כ-20% מהאנציקלופדיה.
בשנת 2009 ויקיפדיה האיטלקית זכתה בפרס Premiolino, הפרס הוותיק והיוקרתי ביותר בעיתונות האיטלקית, בקטגוריית המדיה החדשה.
סגירת ויקיפדיה האיטלקית

ב-4 באוקטובר 2011, בעקבות החלטה שהתקבלה על ידי קהילת עורכי הוויקיפדיה האיטלקית, כל הערכים באתר הוסתרו ונחסמו על ידי מנהליה (אף שהגרסה הניידת עודנה נגישה), זאת כמחאה על סעיף 29 של הצעת חוק האזנות סתר (intercettazioni DDL) שנדון בפרלמנט האיטלקי. הצעת החוק מציעה שמי שנפגע מתוכן של אתר אינטרנט יוכל תוך 48 שעות וללא התרעה מוקדמת לתבוע את האתר ולאלץ למחוק את התוכן. הצעת החוק כוללת מגבלות חמורות על חופש המידע כמו גם לגישה ועריכה משותפת של מיזמי ויקימדיה. הייתה זו הפעם הראשונה בוויקיפדיה שהוסתר כל תוכנהּ כאות מחאה. קרן ויקימדיה תמכה רשמית בהחלטה של ויקיפדיה האיטלקית בהודעה שפורסמה באותו יום. נכון ל-5 באוקטובר 2011, המנשר שהחליף את ויקיפדיה האיטלקית זכה לכמעט 8 מיליון כניסות.
ב-6 באוקטובר האתר נפתח מחדש, והוצגה חלונית עליונה ובה הודעה שמסבירה את ההחלטות שהתקבלו.
הערות שוליים

↑  הוויקיפדיה האיטלקית נולדה
1 2  סטטיסטיקה בוויקיפדיה האיטלקית
↑  רשימת ויקיפדיות
↑  Wikipedia article depth
↑  ציוני דרך בוויקיפדיה האיטלקית
↑  מבצע "Comuni spagnoli"
↑  Comuni francesi
↑  הוויקיפדיה האיטלקית זכתה בפרס Premiolino
| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
הודעת ויקיפדיה האיטלקית על סגירת האתר והסיבות לכך
ויליאם מקטאגרט

| --- | --- |

 לידה:  25 באוקטובר 1835 ארגייל וביוט, הממלכה המאוחדת 
 פטירה:  2 באפריל 1910 (בגיל 74) אדינבורו, הממלכה המאוחדת של בריטניה הגדולה ואירלנד 
 מקום לימודים:  קולג' אדינבורו לאמנות 
 הושפע על ידי:  ג'ון קונסטבל 
 יצירות ידועות:  Young Girls Bathing, White Bay, Cantyra, Spring 
 
ויליאם מקטאגרט (באנגלית: William McTaggart;‏ 25 באוקטובר 1835 – 2 באפריל 1910) היה צייר נוף וימי סקוטי שהושפע מהאימפרסיוניזם.
ביוגרפיה

בנו של כורך, שנולד בכפר קטן, ליד קמפבלטאון, בקינטייר, חצי האי המערבי של סקוטלנד.
הוא עבר לאדינבורו בגיל 16 ולמד באקדמיית הנאמנים אצל רוברט סקוט לאודר. הוא זכה במספר פרסים כסטודנט והציג את עבודותיו באקדמיה המלכותית הסקוטית, והפך לחבר מלא באקדמיה בשנת 1870. עבודותיו המוקדמות היו בעיקר ציורי דמויות, לרוב של ילדים, אך מאוחר יותר הוא פנה במיוחד לנוף ימי. הנושאים היו בהשראת אהבת ילדותו לים ולחוף המערבי המחוספס האטלנטי של הולדתו.
מקטאגרט היה מוקסם מהטבע ומהיחסים של האדם איתו, והוא שאף ללכוד היבטים כמו ההשפעות החולפות של האור על המים. הוא אימץ את הגישה האימפרסיוניסטית של ציור בחוץ, והשימוש שלו בצבע ובעבודת מכחול נועזת ודומה לאיכויות שנמצאו בציורים של קונסטבל וטרנר, שני אמנים אותם העריץ.
מקטאגרט היה מיומן בשימוש בשמן ובצבעי מים, ובנוסף לנופי הים של קינטייר, הוא גם צייר נופים ונופי ים במידלות'יאן ובמזרח לות'יאן. רבות מיצירותיו המאוחרות יותר מתארות את גבעות מורפוט שניתן היה לראות מביתו ליד לאסוואדה, אליה עבר ב-1889.
הוא נחשב לאחד המייצגים הגדולים של הנוף הסקוטי ולעיתים קרובות הוא מתויג כ"אימפרסיוניסט סקוטי".
הוא התחתן עם מרג'ורי הנדרסון (1856–1936), בתו של צייר אחר, ג'וזף הנדרסון (1832–1908), בניו של ג'וזף ג'ון הנדרסון (1860–1924) וג'וזף מוריס הנדרסון (1863–1936) היו גם ציירים. מקטאגרט צייר דיוקן בולט של חמו, ג'וזף הנדרסון, התלוי במוזיאון גלאזגו.
אחד מתלמידיו היה הצייר הימי הסקוטי ג'יימס קמפבל נובל. תלמיד נוסף היה ג'ון הנרי לורימר.
הוא קבור בבית הקברות ניוינגטון באדינבורו.
משנת 1873 החל סוחר האמנות רב ההשפעה אלכסנדר ריד לרכוש את יצירותיו אך רק בשנת 1894 החל לקנות אותם בהרחבה. בשנת 1906 ערך ריד את תערוכת היחיד הראשונה עבור מקטאגרט בגלריית גלאזגו שלו ברחוב סנט וינסנט, והציגה עשרים עבודות.
גלריה

ברוח ובגשם
אביב
עירום
עבר והווה
הערות שוליים

↑  "FAMILY ARCHIVE OF WILLIAM McTAGGART RSA (1835–1910)
↑  Alexander Reid in Context, Frances Fowle,_vol1
| --- | --- |
בקרת זהויות :  NLI: 987007462157005171  AGSA: 3455  GND: 118781170  ISNI: 0000 0000 6675 4543  LCCN: nr93002128  NGV: 1136  RKD: 54378  SNAC: w6xh7h41  SUDOC: 191905569  ULAN: 500006179  VIAF: 18018453   WorldCat (עם VIAF): 18018453
הפיגוע בסניף שופרסל בירושלים

| --- | --- |
 תאריך:  21 בפברואר 1969
 מקום:  סניף שופרסל ברחוב אגרון,  ירושלים, ישראל ישראל
 קואורדינטות:  31°46′33″N 35°13′05″E﻿ / ﻿31.775740470643°N 35.218088927717°E﻿ / 31.775740470643; 35.218088927717
 סוג:  פיגוע תופת
 הרוגים:  2
 פצועים:  9
 he
 
הפיגוע בסניף שופרסל בירושלים היה פיגוע תופת של ארגון הטרור החזית העממית לשחרור פלסטין, שהתרחש ב-21 בפברואר 1969 בסניף אגרון של רשת שופרסל. בפיגוע נרצחו שני ישראלים ותשעה אנשים נפצעו.
הפיגוע בסניף שופרסל

ב-21 בפברואר 1969 הופעל מטען חבלה, שהונח בסניף של רשת המרכולים שופרסל ברחוב אגרון בירושלים, מרכול הומה אדם. כתוצאה מכך נרצחו שני אנשים ונפצעו תשעה. בפיגוע זה נרצחו לאון קנר בן ה-21 מנתניה ואדי יופה בן ה-22, סטודנטים באוניברסיטה העברית, שנכנסו למרכול כדי לקנות מצרכים לטיול. מטען חבלה שני נמצא במרכול ונוטרל.
בחקירה שלאחר הפיגוע נחשף ארסנל של נשק, אשר כלל חומרי נפץ.
אחרי הפיגוע

ב-25 בפברואר 1969, ארבעה ימים אחרי הפיגוע בסניף שופרסל, הטמינו אותם מחבלים של החזית העממית שתי פצצות בחלון של הקונסוליה הבריטית בירושלים. המטען התפוצץ בדירתה של מזכירה בקונסוליה, שלא הייתה בבית באותה עת. לא היו נפגעים, אף על פי שהחדר ניזוק. ניסיון להניח מטען בקונסוליה ביום שישי קודם לכן נכשל כשהמטען התגלה ונוטרל.
אחרי הפיגוע > המחבלים

חמישה מחבלים המעורבים בפיגוע הועמדו לדין. שלושה מהם נדונו למאסר עולם, אחד נדון ל-15 שנות מאסר ואחת - לחמש שנות מאסר.
אחת מהנידונים למאסר עולם, רסמיה עודה, נמנתה בשנת 1979 עם 78 אסירים ששוחררו על ידי ישראל במסגרת עסקה לשחרור החייל השבוי אברהם עמרם, וגורשה לירדן. בשנת 1994 היא היגרה לארצות הברית, שם נתגלה שהפרה את חוקי ההגירה האמריקאים, בכך שהשמיטה את העובדה כי הורשעה במעורבות בפיגוע בירושלים ב-1969 וישבה כעשור בכלא הישראלי. עקב כך גורשה מארצות הברית בשנת 2017, לפי החלטת בית המשפט האמריקאי.
הערות שוליים

↑  יחיאל לימור, לפתע נהפך המקום לגהינום של דם, מעריב, 23 בפברואר 1969;
שניים נהרגו ותשעה נפצעו בהתפוצצות ב"שופרסל" בירושלים, הצופה, 23 בפברואר 1969; המשך;
60 עצורים נחקרים בעקבות הפיצוץ בירושלים, דבר, 23 בפברואר 1969; המשך
↑  "Forty Members of Terrorist Cells Rounded Up in Supermarket Bombing Case". JTA. 4 במרץ 1969. נבדק ב-16 במרץ 2017. {{cite news}}:  (עזרה)
↑  יחיאל לימור, פיצוץ בקונסוליה הבריטית במזרח ירושלים, מעריב, 26 בפברואר 1969
↑  "Officials Escape Injury in British Consulate Explosion". JTA. 26 בפברואר 1969. נבדק ב-16 במרץ 2017. {{cite news}}:  (עזרה)
↑  מאסר עולם ל-3 מנאשמי הפיצוץ ב"שופרסל", דבר, 23 בינואר 1970
↑  סוכנויות הידיעות, ‏מחבלת פלסטינית תגורש מארה"ב, באתר ‏מאקו‏, 18 באוגוסט 2017;
אמיר בוגן, ניו יורק, הטעות שעלתה לרוצחת הישראלים בגירוש מארה"ב, באתר ynet, 2 בספטמבר 2017
ויין נייט

| --- | --- |

נייט, 2013
 לידה:  7 באוגוסט 1955 (בן 69) ניו יורק, ניו יורק
 מדינה:  ארצות הברית ארצות הברית
 תקופת הפעילות:  מ-1977
 עיסוק:  שחקן, קומיקאי, מדבב
 מקום לימודים:  אוניברסיטת ג'ורג'יה 
 מספר צאצאים:  1
 פרופיל ב-IMDb
 
ויין אליוט נייט (באנגלית: Wayne Eliot Knight; נולד ב-7 באוגוסט 1955) הוא שחקן, מדבב וקומיקאי אמריקאי. ידוע בעיקר בתפקידיו כניומן בסיטקום "סיינפלד", כדון בסיטקום "מפגשים מהסוג האישי", כדניס נדרי ב"פארק היורה" וכהאסקל לוץ בסיטקום "דירת האקסים".
ביוגרפיה

נייט נולד בניו יורק, ניו יורק שבארצות הברית למשפחה קתולית.
קריירה

הוא שיחק את דניס נדרי בסרט "פארק היורה", סטן פודולאק בסרט "ספייס ג'אם", וזאק מאלוצי בסרט "מיליונר מי שגומר ראשון", ואת ההחשמלאי ב"12 במחיר 1". דיבב את אל מקוויגן בסרט האנימציה של דיסני "צעצוע של סיפור 2", ומדבב את הפיל טנטור בסרט האנימציה של דיסני "טרזן", ומר בילק בסדרת האנימציה "חתולים שרוטים", ובסדרת האנימציה "נערי שאולין". בנוסף, נייט הופיעה הופעה קצרה בסדרה של נטפליקס "נרקוס" כעורך דין של קרטל קאלי.
הוא מוכר בעיקר בזכות תפקידו "ניומן" בסדרה סיינפלד.
בשנת 2018 שיחק במיני-סדרה "האמת על פרשת הארי קברט" בתפקיד בנג'מין רות', שביים ז'אן-ז'אק אנו. בהמשך השנה שיחק בסרט הדרמה "תקופת  מבחן" של הבמאי המקסיקני קרלוס לופז אסטרדה.
בשנת 2020 שיחק בסרט האוסטרלי "האחד והיחיד מר דנדי" בכיכובו של פול הוגאן.
בשנת 2021 שיחק בסרט הספורט "12 יתומים חזקים", המבוסס באופן רופף על ספרו של ג'ים דנט.
בשנת 2024 הצטרף לקאסט העונה השנייה של סדרת האימה האנתולוגית של פריים וידאו "הם" (אנ') לצדה של פאם גריר.
מועמדויות לפרסים

1994 - פרס סאטורן לשחקן המשנה הטוב ביותר - מועמד
1998 - פרס גילדת שחקני המסך לאנסמבל השחקנים הטוב ביותר בסדרה קומית - מועמד
1998 - פרס Q לשחקן המשנה הטוב ביותר - מועמד
1999 - פרס גילדת שחקני המסך לאנסמבל השחקנים הטוב ביותר בסדרה קומית - מועמד
הערות שוליים

↑  NEWMAN!: The @Seinfeld2000 Wayne Knight Interview, www.vice.com (באנגלית)
| סיינפלד |
| --- | --- | --- |
| יוצרים | לארי דייוויד • ג'רי סיינפלד |  |
| שחקנים ראשיים | ג'רי סיינפלד • ג'וליה לואי-דרייפוס • מייקל ריצ'רדס • ג'ייסון אלכסנדר |  |
| דמויות | ג'רי סיינפלד • איליין בניס • קוזמו קריימר • ג'ורג' קוסטנזה • דמויות משנה |  |
| פרקים בולטים | ההתערבות • השומרוני הטוב |  |
| --- | --- |
בקרת זהויות :  NLI: 987011288970505171  PLWABN: 9810704111905606  BNE: XX1297961  ISNI: 0000 0001 1935 566X  LCCN: no97043500  MusicBrainz: 89e4d972-edf9-4b31-84d4-1f5c975cc885  NKC: xx0313178  VIAF: 66076302   WorldCat (עם VIAF): 66076302
ויין מקוויי

אייזק ויין מקוויי (באנגלית: Isaac Wayne MacVeagh;‏ 19 באפריל 1833 –  11 בינואר 1917) היה עורך דין, פוליטיקאי ודיפלומט אמריקאי, שכיהן כתובע הכללי של ארצות הברית בממשליהם של נשיאי ארצות הברית ג'יימס גרפילד וצ'סטר ארתור.
ראשית חייו

ויין מקוויי נולד בפיניקסוויל, פנסילבניה כבנם של מייג'ור ג'ון מקוויי ושל מרגרט (לבית לינקולן) מקוויי. אחיו, פרנקלין מקוויי, היה בנקאי ולימים מזכיר האוצר בממשלו של הנשיא ויליאם הווארד טאפט.
מקוויי למד באוניברסיטת ייל, שם הוא היה חבר באחוות דלתא-קאפא-אפסילון וב-1853 הוא סיים את לימודיו במקום העשירי בכיתתו. ב-1856 הוא התקבל ללשכת עורכי הדין ובשנים 1859–1864 הוא היה פרקליט המחוז של מחוז צ'סטר בפנסילבניה. במלחמת האזרחים הוא הצטרף למיליציית החירום של פנסילבניה שהתארגנה כנגד איום הפלישה של צבא הקונפדרציה בשנים 1862 ו-1863. הוא הקים פלוגת פרשים עצמאית ומאוחר יותר שירת ברגימנט מיליציית החירום ה-29 של פנסילבניה והגיע עד לדרגת מייג'ור.
קריירה פוליטית ומשפטית

מקוויי היה לאחד ממנהיגי המפלגה הרפובליקנית והיה יריב בולט של חותנו, סיימון קמרון במאבק שהתנהל במפלגה ב-1871. בשנים 1870–1871 הוא שירת כשגריר ארצות הברית באימפריה העות'מאנית ובשנים 1872–1873 הוא היה חבר בוועידה החוקתית של פנסילבניה.
ב-1875 היה מקוויי שותף להקמת משרד עורכי הדין בפילדלפיה שכיום ידוע בשם דקארט (Dechert). הוא גם היה יושב ראש ועדת מקוויי שנשלחה ב-1877 על ידי הנשיא רתרפורד הייז ללואיזיאנה, כדי ליישב את המאבק בין שתי ממשלות המדינה וכך לאפשר את פינוי כוחות הצבא ממנה.
ב-1881 כיהן מקוויי כתובע הכללי של ארצות הברית בממשלו של ג'יימס גרפילד. לאחר רצח גרפילד הוא המשיך בתפקידו תחת הנשיא צ'סטר ארתור, אך התפטר כשלושה חודשים לאחר מכן.
ב-1892 הוא תמך בגרובר קליבלנד, מועמד המפלגה הדמוקרטית לנשיאות, ובשנים 1893–1897 הוא כיהן כשגריר ארצות הברית באיטליה. ב-1896 הוא שב למפלגה הרפובליקנית. ב-1903 היה מקוויי הנציג המשפטי של ארצות הברית בפני בית הדין בהאג שדן בתביעות של גרמניה, בריטניה ואיטליה נגד ונצואלה.
לאחר פרוץ מלחמת העולם הראשונה תמך מקוויי במטרתן של מדינות ההסכמה במאמר בשם "התהום הבלתי אפשרי" (The Impossible Chasm) שפורסם ביולי 1915 בכתב העת North American Review. במאמרו האחרון באותו כתב עת בשם "יום לוסיטניה: 7 במאי 1916", הוא תקף את האיטיות של ממשלת ארצות הברית בתביעת זכויותיה מול גרמניה.
חיים אישיים

ב-1856 נשא מקוויי לאישה את לטישה מיינר לואיס. לזוג נולד בן אחד, צ'ארלס מקוויי, שכיהן כשגריר ארצות הברית ביפן. ב-1866, לאחר מות רעייתו, הוא נישא בשנית לווירג'יניה רולט קמרון, בתו של מזכיר המלחמה, סיימון קמרון.
ויין מקוויי נפטר בוושינגטון די. סי. ב-11 בינואר 1917 ונטמן בבית הקברות של כנסיית רדימיר בבריין מאוור שבפנסילבניה.
הערות שוליים

↑  Dechert LLP - History
↑  Chisholm, Hugh, ed. (1922). "MacVeagh, Wayne". Encyclopædia Britannica. 31 (12th ed.). London & New York: The Encyclopædia Britannica Company. p. 829.
↑  "Lusitania" Day: May 7, 1916
| --- | --- |
בקרת זהויות :  NLI: 987007354590805171  GND: 1269424254  ISNI: 0000 0000 3038 4894  LCCN: n88071921  NARA: 10572062  SNAC: w63n247v  VIAF: 13856008   WorldCat (עם VIAF): 13856008
ויסאם אל-חסן

| --- | --- |
אין תמונה חופשית
 לידה:  11 באפריל 1965 בטוראטיג', לבנון 
 נרצח:  19 באוקטובר 2012 (בגיל 47) ביירות, לבנון 
 מדינה:  לבנון 
 מספר צאצאים:  2 
 דרגה:  גנרל 
 
ויסאם עדנאן אל-חסן (בערבית: وسام عدنان الحسن; 11 באפריל 1965 - 19 באוקטובר 2012) היה בריגדיר גנרל, איש מודיעין וביטחון וראש אגף המודיעין של כוחות ביטחון הפנים של לבנון. היה דמות מפתח במחנה ה-14 במרץ אף שלא החזיק בעמדה פוליטית.
ביוגרפיה

אל-חסן נולד למשפחה סונית בעיירה בטוראטיג' שבמחוז קורה בצפון לבנון.
בתחילת הקריירה הביטחונית שלו עבד במעגל האבטחה של רפיק אל-חרירי, שהיה לראש ממשלת לבנון ב-2001. ב-14 בפברואר 2005 נהרג אל-חרירי בהתפוצצות רכבו, באירוע שנתפס כמחדל אבטחה חמור מצדו של אל-חסן.
ב-2006 מונה אל-חסן לראש אגף המודיעין של כוחות ביטחון הפנים בלבנון.
ב-2012 נהרג אל-חסן בהתפוצצות רכב, בחיסול שככל הנראה הוזמן על ידי המודיעין הסורי.
ויל מקדונלד

| --- | --- |
אין תמונה חופשית
 לידה:  21 בספטמבר 1999 (בן 25) סידני, אוסטרליה 
 מדינה:  אוסטרליה 
 nm8872970/ פרופיל ב-IMDb
 
ויל מקדונלד (באנגלית: Will McDonald ‏ נולד; 21 בספטמבר 1999)  הוא שחקן קולנוע וטלוויזיה אוסטרלי.
ביוגרפיה

מקדונלד נולד בסידני, אוסטרליה.
קריירה

ב-7 במאי 2012, לוהק מקדונלד לתפקידו הגדול הראשון בטלוויזיה כשהצטרף לצוות השחקנים הראשי של הסדרה האוסטרלית הפופולרית קרוב רחוק, שם גילם את ג'ט ג'יימס עד 1 ביולי 2015, עד שדמותו בסדרה גויסה לצבא.    ויל קיבל את התפקיד שבוע אחרי שנבחן לתפקיד של ג'ט וגילה שהוא קיבל אותו. ב-19 בנובמבר 2015 חזר ויל כאורח לסדרה ועזב זמן קצר לאחר מכן. הוא חזר שוב כאורח ב-22 במאי 2017 והופעתו האחרונה הייתה ב-19 ביוני אותה שנה. ויל חזר לסדרה במרץ 2019, ועזב שוב ב-30 במאי של אותה שנה.
בשנת 2018 שיחק לצד זאווייר סמואל בסרט הטלוויזיה "Riot" ובסרט הקולנוע "The School". בשנת 2021 התארח בסדרת הטלוויזיה הקומית רוק הצעיר. באותה שנה לוהק לתפקיד ראשי בסדרת הטלוויזיה תיכון הלבבות השבורים.
בשנת 2022 שיחק בסרט "Blaze"  שהוצג בפסטיבל הסרטים טרייבקה בשנת 2021.
פילמוגרפיה > טלוויזיה וקולנוע

| שנה | סדרה | דמות | הערות |
| --- | --- | --- | --- |
| 2012 - 2015, 2017, 2019 | קרוב רחוק | ג'ט ג'יימס | 343 פרקים |
| 2018 | Riot | ג'רמי | סרט טלוויזיה |
| 2018 | The School | זאק | סרט קולנוע |
| 2021 | רוק הצעיר | ג'סטין | פרק אחד |
| 2022 | Blaze | מישה | סרט קולנוע |
| 2022 | תיכון הלבבות השבורים | קא$ש | סדרת טלוויזיה, תפקיד ראשי |
פרסים ומועמדויות

| שנה | קטגוריה | פרס | סדרה | תוצאה |
| --- | --- | --- | --- | --- |
| 2013 | הכישרון הגברי החדש הפופולרי ביותר | פרס לוגי | קרוב רחוק | מועמד |
הערות שוליים

↑  "'Heartbreak High' Netflix Reboot: The Cast, Plot & Release Date Revealed".
↑
↑  Jacob Mouradian, Film Review: BLAZE: A Coming-Of-Age Drama That Speaks Thorny Truths Through Sparkly Fantasies [Tribeca 2022], FilmBook, ‏5 במאי 2022
המלכה קנדקה ממרואה

המלכה קנדקה (או בפרסית: قیدافه; QAYDĀFA) הוא שמה של מלכה אפריקאית אגדית המוזכרת בסיפורי מסעותיו של אלכסנדר מוקדון. מקור השם (אנ') נגזר מהשפה המרואיטית: "מלכה" או "מלכה-אם". המלכה קנדקה שלטה בממלכת כוש, עם בירתה מרואה, הממוקמת בחבל ארץ אפריקאי עשיר ומצליח שהתפרסם ברחבי העולם כולו. האגדה מספרת כי ניצחה את אלכסנדר הגדול כשניסה לכבוש שטחים מדרום למצרים, אם כי העדויות מעידות כי אלכסנדר מעולם לא ניסה לפלוש לתחומי ממלכתה. אזכורים למלכה זו נמצאים בכתבים מוקדמים של בקאנטאקס הנובים.
לפי הסיפור כשניסה אלכסנדר לכבוש את צבאותיה ב-332 לפני הספירה, פגש בה האחרון לראשונה כשהיא רכובה על פיל מלחמה בראש צבאה. אגדה אחרת מספרת כי קנדקה לא אפשרה לאלכסנדר להיכנס לממלכתה והזהירה אותו שלא יבוז לה או לבני ממלכתה על היותם שחורים, משום ש”אנו לבנים ובהירים יותר בנפשנו מהלבן ביותר שלך.”
באגדות אלכסנדר > רקע

לאחר שכבש אלכסנדר את פרין, מחליט אלכסנדר לכבוש גם את ממלכתה של קנדקה, יועציו ממליצים לו להימנע מכך שכן קנדקה מחזיקה בצבא חזק והוא עלול להפסיד. אז לפי "רומן אלכסנדר" היווני שולח אלכסנדר לקנדקה מכתב בבקשה להיפגש עמה לשם העלאת קורבן משותף לאל עמון שבגבול ממלכתה. כמו כן מבקש אלכסנדר מקנדקה שתשלח לו מיסים, לפי מה שנראה לה לנכון, בהתאם לכך שהייתה השליטה הקודמת על מצרים שנכבשה לא מכבר על ידו. קנדקה מסרבת להיפגש עם אלכסנדר בטענה כי האל עמון הורה לה בעבר על כיבוש מצרים, אך כעת הוא מורה לה שלא לצאת למלחמה. וכן מציינת כי האל עמון הורה לה שלא להכניס לממלכתה איש שכן אם מישהו יגיע לממלכתה כזר, יתייחסו אליו כאל אויב. עם זאת שולחת קנדקה לאלכסנדר מתנות רבות בדמות מיסים, לשם מניעת מלחמה. לפי השאהנאמה לאחר ששולח אלכסנדר את המכתב בבקשה למיסים בטיעון כי אין לקנדקה את הכח לסרב לבקשה שכן אחרת יצא אלכסנדר למלחמה נגדה, קנדקה מסרבת ומבקשת מאלכסנדר לא להשוות בינה לבין המלכים הגדולים אותם כבש, שכן אין היא נרתעת מאיומים בנוסף לכך שהיא מחזיקה בצבא גדול, נתינים נאמנים, קצינים ושרים רבים ובנוסף גם באוצרות רבים. אז אלכסנדר מעלה תוכנית להתחזות לשליח ובכך להיכנס ולראות את ממלכתה של קנדקה.
באותו זמן, אשתו של קנדלוס (בפרסית: קידרוש), בנה של קנדקה, נחטפה על ידי מלך באבריקס (בפרסית: שהגיר) לאחר שהאחרון תקף את משלחת קנדלוס. קנדלוס הצליח לברוח מהמתקפה אך בדרכו חזרה (במטרה לאסוף צבא לשם החזרת אשתו) נתפס בידי מחנה אלכסנדר, שם הובל לתשאול אצל פתולמי. לאחר שעדכן פתולמי את אלכסנדר בסיפור, האחרון החליט בלבו להתחזות לשליח. אלכסנדר מעביר את כתרו לפתולמי, מתחזה לאנטיגונוס כשליח, מעמיד הצגה בה הוא יוצא נגד אלכסנדר (פתולמי המחופש לו) ומציל את קנדלוס ממוות. אז יוצא אלכסנדר לסייע בחילוץ אשת קנדלוס ומצליח. קנדלוס בתמורה מבקש לגמול לאלכסנדר בכך שיגיע לביקור בממלכת אמו והאחרונה תגמול לו במתנות רבות.
באגדות אלכסנדר > תיאור קנדקה

ב"השאה-נאמה" של פרדוסי מתוארת קנדקה כדמות אם חמה ואוהבת, אצה לקבל את פני בנה קידרוש ממסעו, כשהיא אף מחזירה אותו לאוכף הסוס ומוליכה את הסוס לאורך כל הדרך עד לכניסת הארמון. היא גם מתוארת כזורחת כשמש, בעלת גוון עור כהה, זוהרת, בעלת פאר והדר, טהורה, בעלת עוצמה וחכמה. כשאלכסנדר נכנס לארמונה של קנדקה הוא מתפלא מארמונה ואוצרותיה (ביניהם שנהב, פנינים ואבני תכלת). כמו כן מתפלא אלכסנדר מהאבנים השקופות, שהשמש עוברת בהן (זכוכית), שנמצאות בארמונה של קנדקה ומתפלא כיצד אין אותן בארצו או בשום מקום אחר בו היה עד כה.
לפי "רומן אלכסנדר" היווני כשמגיע אלכסנדר לראשונה לארמון וכשבנה הבכור של קנדקה, טואס (בפרסית: טינוש), רואה אותו כשליח אלכסנדר, מבקש טואס להוציאו להורג, שכן הוא שליחו של אלכסנדר האחראי למות חותנו. קנדלוס יוצא להגנתו של אלכסנדר (שעזר להציל את אשתו) בבקשתו להילחם מול טואס על חיו של אלכסנדר המוצג כשליח. אז אלכסנדר מבקש מיסים מקנדקה מטעם אלכסנדר, ונפתח דיון בנושא הצלחתו של אלכסנדר בכיבושים; לפי "רומן אלכסנדר" קנדקה טוענת כי הסיבה להצלחת אלכסנדר היא בחוכמתו הרבה שהביאה להצלחת כיבושיו; ואילו ב"שאהנאמה" הסיבה להצלחת אלכסנדר היא בזאת שעבר זמנם של המלכים הגדולים.